Камал Ҡадир

Камал ҠадирKamal S. QuadirЭшмәкәрлек төрө:эшҡыуар, менеджер һәм рәссам
Камал Ҡадир (ингл. Kamal Quadir) — Американың  һәм Бангладештың сериялы эшҡыуары, менеджеры һәм рәссамы; CellBazaar (электрон сауҙа майҙансығы; 2010 йылда Telenor'ға алына; хәҙер ekhanei.com) һәм bKash Limited (мобиль банкинг) компанияларын нигеҙләүселәрҙең береһе һәм уларҙың етәксеһе. Ике компания ла ил баҙары лидерына әүерелә.

Камал «йәш фекер эйәләренең» Open World Initiatives тигән ойошмаһын нигеҙләй (Лозанна, Швейцария), ул Аспен институтының, TED’тың почетлы ағзаһы, Бөтә донъя иҡтисади форумда Глобаль йәш лидер (ингл.  Young Global Leader) тигән исемгә лайыҡ була.

Камалдың художестволы эштәре Бангладеш милли музейы[en] һәм Азатлыҡ һуғышы музейының даими коллекцияларында һаҡлана[en].

 Биографияһы 

 Юл башы 
Камал Ҡадир Оберлин колледжында — бакалавр (1996), Массачусетс технология институты эргәһендәге Слоун менеджмент мәктәбендә MBA дәрәжәһен ала.

Insight Venture Partners’та[en] стажировка үтә, Бангладешта Occidental Petroleum’да бизнесты үҫтереү бүлегенең етәксеһе була һәм Нью-Йорк штатының Сауҙа-сәнәғәт палатаһында эшләй[en].GlobeKids Inc йәнһүрәт етештереү компанияһын ойоштороусыларҙың береһе һәм уның креатив директоры була.

 CellBazaar 
2006 йылда Камал Ҡадир Бангладешта CellBazaar электрон майҙансығын аса, был майҙансыҡ тәүҙә уның ағаһының Grameenphone компанияһына инә[en].

Тауарҙарҙы туранан-тура һатыу һәм һатып алыу сервистары йыйылмаһы тиҙ арала илде яулап ала һәм был өлкәнең лидерына әйләнә.

Платформаның мобиль йүнәлешле булыуы уның төп үҙенсәлеге булып тора — бөтә ғәмәлдәр SMS, WAP йәки веб аша башҡарыла.

Проект баҙарҙың глобаль уйынсылары тарафынан уңышлы тип табыла һәм премиялар менән билдәләнә.

2010 йылда CellBazaar Telenor тарафынан һатып алына, ә 2014 йылда уның капиталы эре скандинав конгломераты Schibsted составына алына, ул ребрендинг үткәрә, һәм компанияға ekhanei.com тигән исем ҡушыла.

Компания Бангладешта электрон баҙарҙы барлыҡҡа килтереүсе тип һанала.

 bKash 
2010 йылда бер туған Камал һәм Иҡбал Ҡадирҙар bKash Limited тигән яңы проектты башлай.
Был проект Бангладеш халҡына банк хеҙмәттәре тәҡдим итә.
2011 йылда компания Бангладеш баҙарына инә.

Ул ваҡытта ил халҡының 70%-ы институциональ банкингтан файҙаланмай һәм ҡулаҡсаһыҙ аҡса күсереү, һаҡлыҡҡа аҡса һалыу, үтескә аҡса алыу кеүек иң ябай хеҙмәттәрҙән дә мәхрүм була. Шул уҡ ваҡытта бер туған Ҡадирҙарҙың йүнселлеге һөҙөмтәһендә (ҡара: Grameenphone, CellBazaar), ил халҡының 68%-ынан күбе кеҫә телефонлы була һәм уларҙы төрлө маҡсатта, шул иҫәптән бизнес-операцияларҙа ла файҙалана, мәҫәлән, мобиль сауҙа алып бара. bKash мобиль ҡоролмалар ярҙамында банк хеҙмәттәренән файҙаланыу мөмкинлеген аса.

Шулай итеп, bKash Бангладешта мобиль түләүҙәр тармағы лидерына әйләнә һәм Кенияның M-PESA компанияһынан ғына ҡалыша.

 Наградалары һәм премиялары 
2008 йылда Камал Ҡадир мобиль технологияларҙы социль һәм иҡтисади үҫеш өсөн иң яҡшы файҙаланыған өсөн премияға лайыҡ була.
Шул уҡ йылды Asia Telecom’дың Йыл инновацияһы премияһы менән билдәләнә.
Шулай уҡ Manthan Award[en] Best E-Content for Development премияһын да яулай.

2009 йылда Бөтә донъя иҡтисади форумында Глобаль йәш лидер (ингл. Young Global Leader'' тип табыла.

2015 йылда  Шваб фонды Камал Ҡадирҙы ул ойошторған bKash Limited өсөн йылдың социаль эшҡыуары тип атай.

 Шәхси тормошо 
Камал Иҡбалдың ағаһы Ҡадир Иҡбал да сериялы эшҡыуар булып тора, эшмәкәрлеген ҡустыһынан алдараҡ башлап, уға ҙур булышлыҡ күрһәтә.

 Иҫкәрмәләр 
Eric Johnson. bKash Offers Mobile Banking for Bangladesh, a Country With Few Bank Accounts (англ.
Kamal Quadir (англ.
Gregory Chen, Stephen Rasmussen. bKash Bangladesh: A Fast Start for Mobile Financial Services (англ.
Tahmidur Rahman. 
Global Mobile Awards 2008 (англ.
Lynn Eisenhart. 
Ayesha Zainudeen, Rohan Samarajiva, Nirmali Sivapragasam. 
Joanna Ledgerwood, Julie Earne, Candace Nelson. 
Kamal Quadir (англ.).  Всемирный банк. Проверено 4 июня 2015.
Manthan Award South Asia 2008 > Award Winners >Cell Bazaar  (англ.
Kamal Quadir  (англ.).  Фонд Шваба. Проверено 4 июня 2015.
Closing the divide with the humble phone (англ.).  telecomasia.net (5 May 2008). Проверено 4 июня 2015.
Selling Potatoes By Phone In Remote Bangladesh (англ.
Kamal Quadir (англ.).  Всемирный экономический форум. Проверено 4 июня 2015.
Schwab Foundation for Social Entrepreneurship Announces Social Entrepreneurs of 2015  (англ.).  Всемирный экономический форум (2015). Проверено 4 июня 2015.

 Һылтанмалар 
 LinkedIn: kamal-quadir.
 Twitter: kamal_quadir.
 Сығыштар:
 TEDxWWF — Kamal Quadir: Audacity to take Part (Kamal Quadir).
 Интервью:
 bKash CEO on Future of Mobile Payments (видео).
 Fellows Friday with Kamal Quadir.
 Interview: Kamal Quadir -Founder, CEO Cellbazaar.com.
 CellBazaar’s Business Model — interview with Kamal Quadir.

Категория:АҠШ менеджерҙары
Категория:Алфавит буйынса менеджерҙар
Категория:Алфавит буйынса шәхестәр
Категория:АҠШ эшҡыуарҙары
Категория:АҠШ-та социаль эшҡыуарлыҡ
Категория:Социаль эшҡыуарҙар
Категория:Бангладеш шәхестәре